**Изх. № 04-01-420**

Министерството на външните работи на Република България, дирекция „Държавен протокол” поднася своите почитания на Дипломатическите мисии, Консулските представителства и Представителствата на международните организации, акредитирани в Република България и има честта да уведоми за публикуването на Вътрешни правила за движението на кореспонденцията в Министерството на външните работи, постъпваща от или предназначена за Дипломатическия корпус в Република България, наричани по-нататък за краткост „Правилата”.

Правилата могат да бъдат намерени на електронната страница на Министерството на външните работи, раздел Протоколен справочник, подраздел Циркулярни ноти, на следния адрес:

 <http://www.mfa.bg/bg/pages/34/index.html>

Правилата регламентират движението само на кореспонденцията на хартиен носител и са публикувани на български език.

Министерството на външните работи на Република България, дирекция „Държавен протокол” учтиво моли почитаемите Мисии и Представителства за запознаване с Правилата и поднася извинения за наличието им само на български език, което е обосновано от съдържанието им и обстоятелството, че се отнасят и до други адресати, извън Дипломатическия корпус.

Министерството на външните работи на Република България се ползва от случая да поднови на Дипломатическите мисии, Консулските представителства и Представителствата на международните организации, акредитирани в Република България, уверенията в отличната си към тях почит.

*София, 20 март 2018 г.*

**ДО**

**ДИПЛОМАТИЧЕСКИТЕ МИСИИ, КОНСУЛСКИТЕ ПРЕДСТАВИТЕЛСТГВА**

**И ПРЕДСТАВИТЕЛСТВАТА НА МЕЖДУНАРОДНИТЕ**

**ОРГАНИЗАЦИИ, АКРЕДИТИРАНИ**

**В РЕПУБЛИКА БЪЛГАРИЯ**

**СОФИЯ**